**ELŐTERJESZTÉS**

Mórágy Község Képviselő – testületének 2022. január 25-én

**rendes** /rendkívüli testületi ülésére

|  |  |
| --- | --- |
| Tárgy: | Támogatási igény benyújtása önkormányzati feladatellátást szolgáló fejlesztések támogatására |
| Előterjesztő: | Glöckner Henrik polgármester |
| Előterjesztést készítette: | Simondi Zoltánné igazgatási előadó |
| Előterjesztés száma: | 5. sz. |
| Az előterjesztés a jogszabályi feltételeknek megfelel: | igen |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | Glöckner Henrik polgármester |

**Tisztelt Képviselő-testület!**

2022 januárban megjelent a Belügyminisztérium „Önkormányzati feladatellátást szolgáló fejlesztések támogatására” című pályázati felhívás, mely az előterjesztés mellékletét képezi.

A felhívás szerint meghatározott pályázati célok az alábbiak:

Pályázati célok:

a) Kötelező önkormányzati feladatot ellátó intézmények fejlesztése, felújítása, (továbbiakban: intézményfejlesztés)

aa) Meglévő, bölcsődei ellátást nyújtó intézmény épületének vagy helyiségének infrastrukturális fejlesztése, felújítása

ab) 70%-os kapacitás kihasználtságot meghaladó óvodai nevelést végző intézmény infrastrukturális – kapacitás bővítéssel nem járó – fejlesztése, felújítása (a továbbiakban: óvodafejlesztés),

ac) Egészségügyi alapellátást szolgáló (háziorvosi, házi gyermekorvosi ellátás, védőnői szolgálat, fogorvosi alapellátás) épület vagy helyiség infrastrukturális fejlesztése, felújítása (a továbbiakban: egészségügyi fejlesztés)

ad) Közös önkormányzat székhely hivatalának infrastrukturális fejlesztése, felújítása (a továbbiakban: hivatalfejlesztés)

b) Óvodai, iskolai és utánpótlás sport infrastruktúra-fejlesztés, felújítás, vagy új sportlétesítmény létrehozása (továbbiakban: sportfejlesztés)

c) Belterületi utak, járdák, hidak felújítása

A támogatás maximális mértéke függ a megvalósítandó alcéltól, illetve a pályázó egy lakosra jutó adóerő- képességétől.

A fentiek értelmében a támogatás az alábbiak szerint igényelhető:

- Kötelező önkormányzati feladatot ellátó intézmények fejlesztése, felújítása alcél esetében az igénylehető maximális támogatási összeg 40 millió Ft, a támogatás mértéke a fejlesztési költség 95%-a.

- Óvodai, iskolai és utánpótlás sport infrastruktúra-fejlesztés, felújítás, vagy új sportlétesítmény létrehozása alcél esetében az igénylehető maximális támogatási összeg 20 millió Ft, a támogatás mértéke a fejlesztési költség 85%-a.

- Belterületi utak, járdák, hidak felújítása alcél esetében az igénylehető maximális támogatási összeg 20 millió Ft, a támogatás mértéke minimum – Mórágy Község egy lakosra jutó adóerő- képesség tekintetében - a fejlesztési költség 85%-a

A támogatás döntési határideje: 2022. március 31. Nyertes pályázat esetén a támogatás felhasználásának végső határideje: 2023. december 31.

A pályázati kiírás kimondja, hogy egy önkormányzat az **a)-c) alpontok szerinti célok közül csak egyre** nyújthat be pályázatot.

A korábbi éveknek megfelelően javaslom, hogy a c) alpontra nyújtson be Mórágy Község Önkormányzata támogatási kérelmet az alábbiak szerint:

**Mórágy Szabadság utca járda felújítása (476 hrsz.)**

**Mórágy Község adóerejét tekintve a vállalandó önerő minimálisan 15% .**

Kérem, a Képviselő-testületet, hogy a fentiekben ismertetett pályázati célról, a felújítandó utcáról és a támogatási kérelem benyújtásáról döntsön.

**Határozati javaslat**

**Szabadság utcai járda felújítási pályázatról**

Mórágy Község Önkormányzatának Képviselő-testülete

1.) dönt a Magyarország 2022. évi központi költségvetéséről szóló 2021. évi XC. törvény 3. melléklet szerinti Önkormányzati feladatellátást szolgáló fejlesztések támogatásra meghirdetett pályázat c) pontjában meghatározott alcél - belterületi utak, járdák, hidak felújítása- pályázat benyújtásáról az önkormányzat tulajdonában lévő 476 hrsz-ú Szabadság utcai járda ingatlan felújítására.

2.) Az 1. pontban megjelölt pályázati célra a szükséges önerőt Mórágy Község Önkormányzata a 2022-es évben biztosítja ………………. forint összegben, a költségvetési rendeletének tartaléka terhére.

Határidő: 2022. február 4.

Felelős: Glöckner Henrik polgármester  
Végrehajtásért felelős: Filczinger Ágnes jegyző

Mórágy, 2022. január 17.

Glöckneg Henrik sk.

polgármester